open-index/open-wikipedia-markdown huggingface dataset:
Chiyoda

**Chiyoda** () on yksi Japanin pääkaupungin Tokion erillisalueista. Se sijaitsee sisämaassa kaupungin keskiosassa Tokion keisarillisen palatsin ympärillä ja rajautuu Bunkyōn, Chūōn, Minaton, Shinjukun ja Taitōn erillisalueisiin. Chiyodassa on 60&nbsp;545 asukasta (vuonna 2017), ja sen pinta-ala on 11,66 neliökilometriä.

## Aluejako
Chiyodan erillisalueella on 59 kaupunginosaa, jotka jakautuvat yhteensä 115 osa-alueeseen (). Yhteen kaupunginosaan kuuluu yhdestä kuuteen osa-aluetta.

*Chiyoda
*Fujimi
*Gobanchō
*Hayabusachō
*Hibiya-kōen
*Higashi-Kanda
*Hirakawachō
*Hitotsubashi
*Ichibanchō
*Iidabashi
*Iwamotochō
*Kajichō
*Kanda-Aioichō
*Kanda-Awajichō
*Kanda-Hanaokachō
*Kanda-Higashikon’yachō
*Kanda-Higashimatsushitachō
*Kanda-Hirakawachō
*Kanda-Iwamotochō
*Kanda-Izumichō
*Kanda-Jinbōchō
*Kanda-Kajichō
*Kanda-Kitanorimonochō
*Kanda-Kon’yachō
*Kanda-Matsunagachō
*Kanda-Mikurachō
*Kanda-Mitoshirochō
*Kanda-Neribeichō
*Kanda-Nishifukudachō
*Kanda-Nishikichō
*Kanda-Ogawamachi
*Kanda-Sakumachō
*Kanda-Sakumagashi
*Kanda-Sudachō
*Kanda-Surugadai
*Kanda-Tachō
*Kanda-Tomiyamachō
*Kanda-Tsukasamachi
*Kasumigaseki
*Kioichō
*Kitanomaru-kōen
*Kōjimachi
*Kōkyo-gaien
*Kudankita
*Kudanminami
*Marunouchi
*Misakichō
*Nagatachō
*Nibanchō
*Nishi-Kanda
*Ōtemachi
*Rokubanchō
*Sanbanchō
*Sarugakuchō
*Soto-Kanda
*Uchi-Kanda
*Uchisaiwaichō
*Yonbanchō
*Yūrakuchō

## Kaupunkikuva ja nähtävyydet
Chiyoda eli sananmukaisesti "tuhannen sukupolven pelto" on saanut nimensä Edon linnalta, nykyiseltä keisarilliselta palatsilta. Alueella sijaitsee useita maan hallinnon kannalta keskeisiä rakennuksia, kuten Japanin parlamentti, Japanin pääministerin virka-asunto ja Japanin korkein oikeus. Muihin merkittäviin maamerkkeihin kuuluvat Yasukuni-jinja, Nippon Budōkan -halli ja Tokion rautatieasema. Alueella työskentelee lähes 900&nbsp;000 henkeä yli 36&nbsp;000 yrityksessä.

### Merkittävimpiä kaupunginosia
*Hayabusachō – Japanin korkein oikeus ja Japanin kansallisteatteri.
*Hibiya – tunnetaan parhaiten suuresta Hibiyan puistosta keisarillisen palatsin eteläpuolella.
*Kanda – Chiyodan pohjoiskulmassa sijaitsevalla alueella ovat muun muassa Akihabaran elektroniikka-alue ja Tokion ylösnousemuksen katedraali.
*Kasumigaseki – Japanin hallinnon keskus ja useiden ministeriöiden sijaintipaikka.
*Kioichō – alueella sijaitsevat muun muassa New Otani ja Akasaka Prince -hotellit sekä Sophia-yliopisto.
*Kōjimachi – vanhempi asuin- ja liikealue keisarillisen palatsin länsipuolella.
*Kudanshita – palatsin luoteispuolella sijaitsevalla alueella on Yasukunin pyhäkkö.
*Marunouchi – Tokion aseman ja keisarillisen palatsin välissä sijaitseva Marunouchi on yksi Tokion perinteisistä talouskeskuksista; alueella on suuria pankkeja ja vakuutusyhtiöitä.
*Nagatachō – tunnetaan parhaiten Japanin parlamentin rakennuksista, mutta alueella sijaitsevat myös Hie-jinja ja Japanin pääministerin virka-asunto.
*Ōtemachi – Marunouchin pohjoispuolella ja osa Tokion asema-alueen liikekeskusta.
*Yūrakuchō – Marunouchin eteläpuolella ja osa Tokion asema-alueen liikekeskusta.

## Lähteet

## Aiheesta muualla

*Erillisalueen internetsivut
Munuaistiehyt

**Munuaistiehyt** eli munuaistubulus () on nefronin toinen pääosa munuaiskeräsen ohella. Sen tehtävä on säädellä virtsan muodostumista. Lisäksi se osallistuu happo-emäs-tasapainon, vesitasapainon ja elektrolyyttitasapainon säätelyyn.

## Munuaistiehyen rakenne

Munuaistiehyt muodostuu proksimaalisesta kiemuratiehyestä (), Henlen lingosta () ja distaalisesta kiemuratiehyestä (). Henlen lingon paksua alkuosaa () ja proksimaalista kiemuratiehyttä kutsutaan myös yhteisnimellä proksimaalinen munuaistiehyt. Distaaliseksi munuaistiehyeksi kutsutaan Henlen lingon paksua loppuosaa () ja distaalista kiemuratiehyttä. Proksimaalisen ja distaalisen munuaistiehyen epiteelisolut ovat yksinkertaista kuutioepiteeliä ja niissä on paljon mitokondrioita, tiivisliitosvyöhykkeitä, mikrovilluksia sekä muita aktiivisen aineenvaihdunnan merkkejä. Proksimaalisen ja distaalisen munuaistiehyen väliin jää Henlen lingon ohutseinäinen osa (), joka on muodostunut yksinkertaisesta levyepiteelistä ja siitä puuttuu aktiivisen aineenvaihdunnan tunnusmerkit.

## Munuaistiehyen toiminta

Munuaistiehyissä alkuvirtsasta palaa takaisin verenkiertoon kaikki aineet, joita elimistö vielä tarvitsee. Lisäksi munuaistiehyen epiteelisolut erittävät aktiivisesti vereen jääneitä kuona-aineita ja ylimääräisiä mineraaleja verestä alkuvirtsaan. Takaisinimeytyminen perustuu suurelta osin passiiviseen kuljetukseen proksimaalisessa kiemuratiehyessä, jossa suurin osa vedestä, glukoosista, aminohapoista ja suoloista siirtyy takaisin verenkiertoon. Tämä takaisinimeytyminen ei ole selektiivistä eikä se riipu elimistön tarpeesta. Distaalisessa kiemuratiehyessä ja kokoojaputkessa takaisinimeytyminen puolestaan on hormonien säätelemää ja tällä säätelyllä on suuri merkitys elimistön homeostaasin saavuttamisessa.

## Lähteet
*Terveyskirjasto.fi - Munuaistiehyt
*
Charlien enkelit: Kurvit suoriksi

**Charlien enkelit: Kurvit suoriksi** (*Charlie’s Angels: Full Throttle*) on vuonna 2003 valmistunut toimintakomedia. Se on jatko-osa vuonna 2000 tehdylle *[[Charlien enkelit (elokuva)|Charlien enkelit]]* -elokuvalle. 

Elokuvassa esiintyvät myös The Pussycat Dolls ja *[[Frendit]]*-sarjasta tuttu Matt LeBlanc.

## Tarina

Tällä kertaa enkelit pelastavat maailmaa yrittämällä napata HALO-sormukset. Dylanin entinen, vankilasta vapautunut, poikaystävä yrittää napata sormukset enkelien nenän edestä. Enkelit myös tapaavat pahaksi muuttuneen entisen enkelin, Madison Leen.

### Rooleissa
Hasdai Crescas

**Hasdai ben Abraham Crescas** (, n. 1340, Barcelona – 1410/1411) oli espanjalainen juutalainen filosofi ja halakhan eli juutalaisen lain opettaja. Hänet tunnetaan Maimonideen, Gersonideen ja Joseph Albon ohella juutalaisen rationalismin pääedustajana, ja hänen luonnollista lakia ja vapaata tahtoa koskevat ajatuksena voidaan nähdä Baruch Spinozan näkemysten edeltäjinä.

## Teoksia

* *Or Hashem* tai *Or Adonai* (*Herran valo*)
* *Kristillisten periaatteiden kumoaminen* (polemiikkia ja filosofiaa) 
* *Pääsiäissaarna* (uskonnonfilosofiaa ja halakhaa)

## Aiheesta muualla

*
John Cockcroft

**John Douglas Cockcroft** (27. toukokuuta 1897 – 18. syyskuuta 1967) oli brittiläinen fyysikko. 

## Ura

Hän toimi Cambridgessä vuosina 1928–1946 professorina ja vuodesta 1946 Harwellin ydintutkimuskeskuksen johtajana. 

Cockcroft onnistui yhdessä Ernest Thomas Sinton Waltonin kanssa vuonna 1932 ensimmäisenä maailmassa halkaisemaan atomin pommittamalla litiumytimiä 150 000 voltin jännitteellä kiihdytetyillä protoneilla. Hän saikin vuonna 1951 Nobelin fysiikanpalkinnon yhdessä Waltonin kanssa ensimmäisen hiukkaskiihdyttimen rakentamisesta.

## Katso myös
* Ydinreaktio
* Kaskadi (elektroniikka)

## Lähteet
*

### Viitteet

## Aiheesta muualla
Gersonides

**Levi ben Gershon** (, paremmin tunnettu nimellä **Gersonides** tai **Ralbag**; 1288–1344) oli juutalainen rabbi, filosofi, matemaatikko, astrologi ja Talmud-oppinut. Hän oli kotoisin Bagnolsista, Languedocista, Ranskasta.

## Teoksia

* *Sefer Milhamot Ha-Shem* ("Herran sodat", 1317–1329)
* *Sefer ha-hekkesh ha-yashar* ("Oikeiden syllogismien kirja", 1319)
* *Maaseh Hoshev* ("Käytännön laskentataito") eli *Sefer hectar-mispar* ("Numeroiden kirja") (1321–1322)

## Aiheesta muualla

* Stanford Encyclopedia of Philosophy: Gersonides 
* Gersonides: ''Sefer Milhamot Ha-Shem'' 
* Kellner, Menachem: Bibliographia Gersonideana - An Annotated List of Writings by and about R. Levi ben Gershom
Chūō (Tokio)

**Chūō** () on yksi Japanin pääkaupungin Tokion erillisalueista. Se sijaitsee Sumidajoen suulla Tokion keisarillisen palatsin itäpuolella ja rajautuu Chiyodan, Kōtōn, Minaton, Sumidan ja Taitōn erillisalueisiin. Chūōssa on 153&nbsp;070 asukasta (vuonna 2017), ja sen pinta-ala on 10,21 neliökilometriä.

## Aluejako
Chūōn erillisalueella on 37 kaupunginosaa, jotka jakautuvat yhteensä 98 osa-alueeseen (). Yhteen kaupunginosaan kuuluu yhdestä kahdeksaan osa-aluetta.

*Akashichō
*Ginza
*Hama-rikyū teien
*Harumi
*Hatchōbori
*Higashi-Nihonbashi
*Irifune
*Kachidoki
*Kyōbashi
*Minato
*Nihonbashi
*Nihonbashi-Bakurochō
*Nihonbashi-Hakozakichō
*Nihonbashi-Hamachō
*Nihonbashi-Hisamatsuchō
*Nihonbashi-Honchō
*Nihonbashi-Hongokuchō
*Nihonbashi-Horidomechō
*Nihonbashi-Kabutochō
*Nihonbashi-Kakigarachō
*Nihonbashi-Kayabachō
*Nihonbashi-Koamichō
*Nihonbashi-Kobunechō
*Nihonbashi-Kodenmachō
*Nihonbashi-Muromachi
*Nihonbashi-Nakasu
*Nihonbashi-Ningyōchō
*Nihonbashi-Tomizawachō
*Nihonbashi-Yokoyamachō
*Nihonbashi-Ōdenmachō
*Shinkawa
*Shintomi
*Toyomichō
*Tsukiji
*Tsukishima
*Tsukuda
*Yaesu

## Kaupunkikuva ja nähtävyydet
Alue sijaitsee Tokion ydinkeskustassa ja on kaupungin historiallinen kaupallinen keskus, vaikkakin toisen maailmansodan jälkeen on alueen haastajaksi vähitellen noussut Shinjuku. Monet Tokion tunnetuimmista nähtävyyksistä sijaitsevat Chūōn alueella. Merkittävimpiin kaupunginosiin kuuluu Tokion arvokkain liike-alue, öisin neonvalojen täyttämä Ginza, jossa sijaitsevat muun muassa suuret Matsuzakayan, Mitsukoshin, Wakōn ja Printempsin tavaratalot sekä kuuluisa Kabukiza-teatteri. Perinteisellä Nihonbashin liike-alueella sijaitsevat puolestaan Tokion pörssi ja Japanin pankki. Chūōn eteläosassa Sumidajoen suulla ovat Tsukijin valtava kalatori ja Hama-rikyūn puutarha.

## Lähteet

## Aiheesta muualla

*Erillisalueen internetsivut
Zulupohjalta

**Zulupohjalta** on Klamydian vuonna 1999 julkaistu albumi.

## Kappaleet
Säv. & san. V. Jokinen, ellei toisin mainita. Kaikki sovitukset Klamydia.

#Zulupohjalta (Säv. & san. J. Helin) 2.31
#Sini Pirjo, Golanin leski 3.31
#Hullujen kuningas 3.11
#Valmistalo halvat hinnat 2.29
#Hei hurraa! (Säv. & san. H. Viinamäki) 2.40
#Kriitikko (mustavalkoinen tuomio) 3.00
#Peruskunto lymyssä 3.03
#Paljon säästössä 3.09
#Soita ja tilaa (Säv. & san. J. Helin) 2.31
#Hei hou 2.14
#Hyvän lätkätuomarin huonompi päivä 2.37
#Talipäät taputtaa 3.04
#Letoisa Lewinsky 2.41
#Isoo lapsettaa 3.19
#Kun sun paukkusi mä join 3.12

## Kokoonpano
* Vesku Jokinen (laulu)
* Jakke Helin (kitarat)
* Hantta Viinamäki (basso)
* Riku Purtola (rummut)

* Marko Portin (saksofoni)
* Masa Maunula (taustalaulut)
Ilja Frank

**Ilja Mihailovitš Frank** (; 23. lokakuuta (J: 10. lokakuuta) 1908 &ndash; 22. kesäkuuta 1990) oli neuvostoliittolainen ydinfyysikko. Hän sai vuonna 1958 yhdessä Pavel Tšerenkovin ja Igor Tammin kanssa Nobelin fysiikanpalkinnon Tšerenkovin säteilyn luonnetta koskevista tutkimuksistaan.

## Ura
Ilja Frank syntyi Pietarissa vuonna 1908. Hän oli matemaatikko Mihail Frankin ja lääkäri Jelizaveta Gratsianovan nuorempi poika. Frank opiskeli Moskovan valtionyliopistossa matematiikkaa ja teoreettista fysiikkaa. Hän työskenteli jo opiskeluaikanaan Sergei Vavilovin laboratoriossa ja alkoi pitää tätä oppi-isänään. Frank valmistui vuonna 1930 ja pääsi Vavilovin suosituksesta Leningradin optiseen instituuttiin, missä hän oli mukana valokemian tutkimuksissa.

Frank palasi vuonna 1934 Pietarista Moskovaan, kun hän sai paikan Neuvostoliiton tiedeakatemian fysiikan ja matematiikan instituutista. Siellä hän alkoi tutkia ydinfysiikkaa, joka oli uusi ala hänelle. Hän kiinnostui Pavel Tšerenkovin tutkimuksista, joissa tämä tarkasteli gammasäteilyn vaikutusta nesteiden luminesenssiin. Frank ja Igor Tamm esittivät vuonna 1937 teorian Tšerenkovin säteilyn takana. Sen mukaan luminenssi-ilmiö liittyy säteilyyn, joka syntyy, kun elektroni liikkuu väliaineessa nopeampaa kuin valo kyseisessä aineessa.

Frankin työ keskittyi myöhemmässä vaiheessa teoreettiseen ja kokeelliseen ydinfysiikkaan sekä ydinreaktoreiden suunnitteluun. Frank ylennettiin 1941 atomiydinlaboratorion johtoon, ja vuonna 1957 hän sai sen lisäksi paikan ydinfysiikan tutkimusinstituutin JINR:n neutronilaboratorion johtajaksi.

## Lähteet
*

### Viitteet
Klamytapit

**Klamytapit** on Klamydian vuonna 2001 julkaistu albumi.

## Kappaleet

### Levy 1
#
#
#
#
#
#
#
#
#
#
#
#
#

### Levy 2

#*Missä mun kaikki on?*
#*Muuttofirma*
#*Kotirömpsäpalvelu*
#*Krapula tulee (minä määrään päivän)*
#*Maksalla on vieraslista*
#*XXXX*

## Lähteet
Joseph Albo

**Joseph Albo** () oli juutalainen rabbi ja filosofi, joka vaikutti Espanjassa 1400-luvulla. Hän oli Hasdai Crescaksen oppilas. Albo tunnetaan ennen kaikkea juutalaisen uskon perusteita käsittelevästä teoksestaan *Ikkarim* ("Periaatteet"). Hän käyttää paljon lääketieteellistä kuvastoa, minkä perusteella on arveltu hänen harjoittaneen lääkintätaitoa. 

## Aiheesta muualla
* Stanford Encylopedia of Philosophy: Joseph Albo 
* Joseph Albo: ''Ikkarim''
Los celibatos

**Los celibatos** on Klamydian vuonna 1991 ilmestynyt toinen studioalbumi, joka myi kultaa.

Albumin viimeistä kappaletta *Mä lähen himaan* kuunnellaan yleisesti, kun päästään pois asepalveluksesta.
 
## Kappaleet

Sovitukset Vesa Jokinen, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

**CD-versiossa myös**

#  
# 
# 
# 
# 
# 
# 
# 

Kappaleet 20–27 julkaistu alun perin EP:illä *[[Säynäväynäviä]]* ja *[[Hihhulit tuloo]]*.

## Kokoonpano

* Vesa Jokinen – laulu
* Marko Vuorimaa – kitara
* Arto Laaksoharju – basso
* Riku Purtola – rummut
* Kari "Metu" Bonden – kitara (5–6), laulu (5, 12, 19), taustalaulu (16)

## Lähteet
Palli

**Palli** voi tarkoittaa seuraavia:

* palli eli jakkara, selkänojaton ja käsinojaton tuolimalli
* Niki Palli, israelilainen korkeushyppääjä
* Palli (myös *Pallivaha*), asuinalue Turussa
* Palli, kylä Hiidenmaan kunnassa Hiidenmaan saarella Virossa
* kiveksen alatyylinen nimitys.
Alfred Parland

**Alfred Aleksandrovitš Parland** (, 12. joulukuuta 1842 – 1919) oli venäläinen arkkitehti, opettaja ja professori.

Parland kuului Venäjällä 1800-luvun loppupuolella ja 1900-luvun alussa suosittuun kansallismieliseen historiallisen kertaustyylin koulukuntaan, joka ammensi innoituksensa slaavilaisesta ja bysanttilaisesta perinteestä. Hän suunnitteli uransa aikana enimmäkseen kirkollisia rakennuksia, joista tunnetuin on Pietarissa sijaitseva Kristuksen ylösnousemuksen katedraali. Tästä rakennuksesta tuli Parlandille elämäntyö, sillä sitä rakennettiin neljännesvuosisata, ja Parland valvoi kirkon rakentamista vihkimiseen saakka 1907, minkä jälkeenkin hän vastasi sen ylläpidosta.

Muita Parlandin suunnittelemia rakennuksia on Pietarin ulkopuolella oleva Troitse-Sergijevskin luostarin kirkko, jonka Parland suunnitteli heti valmistuttuaan Pietarin keisarillisesta taideakatemiasta 1871. Hän vastasi myös Pietarhovin Znamenskajan kirkon perusparannustöistä, ja hänet valittiin jäseneksi Kazanin katedraalin restaurointia varten perustettuun työryhmään 1910–1911.

Parland sai professorin arvon vuonna 1892, ja 1905 hänet kutsuttiin taideakatemian kunniajäseneksi. Hän hoiti virkaa keisarillisen palatsin ministeriössä vastuualueenaan hovin kiinteistöt, ja hänet palkittiin uransa varrella useilla mitaleilla. Päätyönsä ohella hän opetti kreikkalaista ja roomalaista arkkitehtuuria Pietarin taideakatemiassa ja akvarellimaalausta paroni Štiglitsin oppilaitoksessa.

Parland kuoli naimattomana ja lapsettomana Pietarissa 1919. Hänet on haudattu Smolenskin hautausmaalle Pietarin Vasilinsaarelle.

## Lähteet
* Iisakin kirkon museon filiaalin Spas na krovi sivut
Erno Rosenberg

**Erno Rosenberg** (s. 14. huhtikuuta 1985) on uransa päättänyt suomalainen jalkapalloilija, joka edusti Valkeakosken Hakaa (FC Haka) pelaten Hakan reservijoukkueessa Koskenpojissa Kolmosessa kaudella 2009. Hän on pelipaikaltaan keskikenttäpelaaja.

FJK:n kasvatti Rosenberg pelasi ensimmäisen ottelunsa Hakan edustusjoukkueessa ottelussa AC Allianssia vastaan kaudella 2005. Kauden aikana 180-senttinen keskikenttäpelaaja oli mukana myös Hakan euro-otteluissa Pjunik Jerevania ja Vålerengaa vastaan. Seuraavalla kaudella Rosenberg pelasi 15 liigaottelua ja hänen odotettiin nousevan lähivuosina tärkeään rooliin seurassaan. Rosenberg ja Haka purkivat kuitenkin kauden 2007 jälkeen sopimuksen, joka olisi jatkunut vielä seuraavan vuoden. Osapuolet tulivat siihen tulokseen, että Rosenbergille olisi parempi pelata jossain muussa seurassa runsaammalla peliajalla. 

Tammikuussa 2008 Rosenberg teki vuoden sopimuksen Ykkösessä pelaavan FC Hämeenlinnan kanssa .

Kaudeksi 2009 Rosenberg palasi taas tuttuun ympäristöön Valkeakoskelle Hakaan, jossa Rosenbergin joukkue oli Kolmosessa pelaava reservijoukkue Koskenpojat (Valkeakoskelaisen VaKP:n edustusjoukkue, joka toimi yhteistyössä Hakan kanssa ja osana Hakaa). Rosenberg on pelasi vahvan alkukauden nousua havittelevan Koskenpoikien riveissä, ja näytti siltä ettei Rosenbergin ura olisi missään nimessä vielä lopullisesti ollut hautautumassa alasarjojen syövereihin.

Nykyisin Rosenberg asuu Kanta- Hämeessä ja vaikuttaa pankkialalla.

## Lähteet

## Aiheesta muualla
*Rosenbergin tiedot FC Hakan sivuilla 
*Rosenbergin tiedot Veikkausliigan sivuilla
Edogawa

**Edogawa** () on yksi Japanin pääkaupungin Tokion erillisalueista. Se sijaitsee kaupungin itäosassa Tokionlahden rannalla Tokion keisarillisen palatsin itäpuolella Ara- ja Edojokien suulla ja rajautuu Katsushikan, Kōtōn ja Sumidan erillisalueisiin sekä Chiban prefektuurin Ichikawan, Matsudon ja Urayasun kaupunkeihin. Edogawassa on 694&nbsp;307 asukasta (vuonna 2017) ja sen pinta-ala on 49,90 neliökilometriä.

## Aluejako
Edogawan erillisalueella on 46 kaupunginosaa, jotka jakautuvat yhteensä 197 osa-alueeseen (). Yhteen kaupunginosaan kuuluu yhdestä yhdeksään osa-aluetta.

*Chūō
*Edogawa
*Funabori
*Haruechō
*Higashi-Kasai
*Higashi-Koiwa
*Higashi-Komatsugawa
*Higashi-Matsumoto
*Higashi-Mizue
*Higashi-Shinozaki
*Hirai
*Hon-Isshiki
*Ichinoe
*Ichinoechō
*Kami-Isshiki
*Kami-Shinozaki
*Kita-Kasai
*Kita-Koiwa
*Kita-Shinozaki
*Komatsugawa
*Matsue
*Matsumoto
*Matsushima
*Minami-Kasai
*Minami-Koiwa
*Minami-Shinozakimachi
*Mizue
*Naka-Kasai
*Niihori
*Ninoechō
*Nishi-Ichinoe
*Nishi-Kasai
*Nishi-Koiwa
*Nishi-Komatsugawamachi
*Nishi-Mizue
*Nishi-Shinozaki
*Okinomiyachō
*Ōsugi
*Rinkaichō
*Seishinchō
*Shimo-Shinozakimachi
*Shinozakimachi
*Shishibone
*Shishibonechō
*Ukitachō
*Yagouchi

## Kaupunkikuva ja nähtävyydet
Edogawa on merellinen alue, joka rajautuu etelässä Tokionlahteen, lännessä Ara- ja Nakajokiin sekä idässä Edo- ja Kyū-Edojokiin. Alueen läpi virtaa seitsemän jokea, joiden yhteispituus on 45 kilometriä. Tokionlahden rannalla on Kasain merenrantapuisto, jossa sijaitsee Tokyo Sea Life -akvaario.

## Kuvia

Tiedosto:Kasai Rinkai Park 2011.1.JPG|Kasain merenrantapuistoa
Tiedosto:Funabori-1.jpg|Funaborin kaupunginosaa ja Arajoki


## Lähteet

## Aiheesta muualla

*Erillisalueen internetsivut
Röntgenspektroskopia

**Röntgenspektroskopia** on yleisnimitys tutkimusmenetelmille, jossa röntgensäteilyllä aiheutetaan viritystiloja atomeihin ja molekyyleihin. Röntgenspektroskopiamenetelmillä tutkitaan aineessa olevien atomien elektronikuorilla olevien elektronien energiatiloja.
Jättiläisalbatrossi

**Jättiläisalbatrossi** (*Diomedea exulans*) on albatrossien (*Diomedeidae*) heimoon kuuluva suurikokoinen merilintu.

## Koko ja ulkonäkö
Jättiläisalbatrossin siipien kärkiväli on maailman suurin, jopa 3,7 metriä. Keskimääräinen siipien kärkiväli on 3,1 metriä. Vartalo on noin 1,35 metriä pitkä naarailla ja hiukan lyhyempi koirailla. Massa on 6–12&nbsp;kg. Juuri lentämään lähteneen nuoren linnun massa voi olla 16,1&nbsp;kg.

## Esiintyminen
Jättiläisalbatrossin levinneisyysalue sijaitsee eteläisellä jäämerellä. Maailman kokonaisparimäärä on noin 8&nbsp;500 paria ja yksilömäärä noin 28&nbsp;000 aikuista yksilöä. Etelä-Georgian Bird Islandilla ja Crozetsaarten Possession Islandilla pesii noin 30&nbsp;% maailman jättiläisalbatrosseista ja kanta on ollut kohtalaisen vakaa viime vuosikymmeninä. Näiden lisäksi laji pesii myös Prince Edward Islandilla, Kerquelensaarilla ja Macquarie Islandilla.

Jättiläisalbatrossi on ensimmäinen kirjallisesti kuvattu albatrossi, ja sen luultiin pitkään olevan *[[Diomedea dabbenena]]n*  ja antipodienalbatrossin (*Diomedea antipodensis*)  kanssa samaa lajia. Osa tutkijoista uskoo yhä näiden olevan saman lajin alalajeja. Jättiläisalbatrossi ja amsterdamsaarenalbatrossi (*Diomedea amsterdamensis*) muodostavat jättialbatrossien lajikompleksin.  Jättiläisalbatrossi on nimensä mukaisesti *[[Diomedea]]*-suvun suurin laji ja yksi maailman parhaimmin tunnetuista ja eniten tutkituista lintulajeista. Jättiläisalbatrossit voivat lentää yli 1000 kilometriä vuorokaudessa etsiessään ravintoa.

Ne pesivät mieluiten kivisillä ja meren lähellä olevilla paikoilla saalistaen kaloja poikasilleen. Toisinaan albatrosseja näkyy myös hyvin kaukana sisämaassa.

## Lähteet
Poskiontelontulehdus

**Poskiontelontulehdus** eli **maksillaarisinuiitti** () on sairaus, jossa poskiontelon limakalvot ovat tulehtuneet. 

Poskiontelontulehdus on yleinen sairaus, jonka kärsii vuosittain noin 100&nbsp;000–400&nbsp;000 suomalaista. Yleensä toipuminen sujuu ongelmitta, vaikkakin joskus tulehdus saattaa levitä pansinuiitiksi. 

Poskiontelontulehdus voi ilmetä flunssan jälkitautina tai allergisena reaktiona. Myös tupakansavu ja ylähampaiden tulehdukset lisäävät sairastumisen riskiä. Tulehdus voidaan todeta muun muassa kaikututkimuksen (ultraäänitutkimus) avulla. Tavalliseen flunssaan liittyy poskionteloiden märkäkertymä noin 70&nbsp;prosentilla aikuisista. Märkäkertymä häviää itsestään noin viikon sisällä yli 90&nbsp;prosentissa tapauksista.

Tavallisia poskiontelontulehduksen oireita ovat nenän tukkoisuus, flunssaoireet, hammassärky, paineen tunne poskipäissä, pitkittynyt yskä ja joskus muun muassa kuume ja huimaus.

Lievemmissä tapauksissa hoidoksi riittävät kipua lievittävät lääkkeet ja nenäsumutteet. Itsehoitona voi käyttää myös nenähuuhtelua, joka saattaa olla nenäsumutteita tehokkaampi keino kroonisiin nenä- ja poskiontelovaivoihin.

Jos tila pitkittyy, antibiootit, ensisijaisesti amoksisilliini voivat olla tarpeen. Varsinkin jos sairaus toistuu usein, käytetään myös poskiontelopunktiota.

## Poskiontelopunktio
Poskiontelopunktio on toimenpide, jossa poskiontelot puhdistetaan märkäeritteestä huuhtelemalla. Huuhtelu saa poskiontelossa aikaan tulehduksen aiheuttaville bakteereille haitallisen ympäristönmuutoksen. Vaikeissa tapauksissa huuhtelu saatetaan toistaa päivittäin.

Poskiontelopunktiossa nenäontelon seinämä ensin puudutetaan, jonka jälkeen nenäontelon ja poskiontelon välinen ohut luuseinämä puhkaistaan sieraimen kautta punktioneulalla, ja neulalla ruiskutetaan poskionteloon huuhtelunestettä, joka on tavallisesti fysiologista keittosuolaa. Neste kiertää poskiontelon oman kanavan (lat. *ostium*) kautta ulos tuoden mukanaan ontelossa olevan liman tai märkäeritteen. Tällä niin sanotulla poskiontelon huuhtelulla pyritään nopeuttamaan poskiontelotulehduksen paranemista.

Poskiontelotulehdus ei tartu helposti.

## Nenähuuhtelu
Nenähuuhtelun on päivittäin tehtynä havaittu helpottavan poskiontelontulehduksen oireita ja vähentävän lääkkeiden käyttöä henkilöillä, joita poskiontelontulehdus vaivaa usein. 

## Lähteet
Kuopion lääninhallitusrakennus

**Kuopion lääninhallitusrakennus** on rakennus Kuopiossa, Väinölänniemen kaupunginosassa. Rakennus sijaitsee Hallituskadulla Kuopionlahden (vesialue) ja Väinölänniemen puiston välittömässä läheisyydessä. Sen on suunnitellut arkkitehti Konstantin Kiseleff, joka sai rakennussuunnitelman (*Projekt för Guvernörs residens i Kuopio stad*) valmiiksi vuonna 1882. Kuopion läänin lääninhallituksen henkilökunta muutti rakennukseen vuonna 1885. Se edustaa uusrenessanssin arkkitehtoonista tyylisuuntaa. Rakennus on täysin suojeltu  sekä ulko- että sisäpuolelta. Rakennuksen omistaa valtionyhtiö Senaatti-kiinteistöt, ja siinä toimii Itä-Suomen aluehallintoviraston Kuopion toimipaikka.

Lääninhallitukselle varattiin sen nykyinen paikka Piispanpuiston laidalta vuoden 1860 asemakaavassa. Talon ensimmäiset piirustukset laati arkkitehti E. B. Lohrmann vuonna 1865. Kuitenkin nämä kuten monet muut myöhemmin laaditut suunnitelmat jäivät toteutumatta.

Rakennuksen mahtipontisuus kuvastaa sitä, millainen asema maaherralla oli rakennuksen valmistumisen aikaan. Hulppean päärakennuksen lisäksi kokonaisuuteen kuuluvat sivuille rakennetut yksikerroksiset rakennukset, joita korotettiin ja jatkettiin myöhemmin. Kokonaisuuteen kuului lisäksi suuri puutarha huvimajoineen, joka ulottui Kuopionlahden rantaan saakka.

## Lähteet

## Aiheesta muualla
* 
* 
* 
* Jorma Teppo: Kuopion lääninhallitus Rakennushistoriaselvitys. Senaatti-kiinteistöt
Westerkullan kartano

**Westerkullan kartano** (ruots. *Westerkulla gård*) on kartano Itä-Vantaalla, Hakunilan suuralueen Länsimäen kaupunginosassa. 

## Historiaa
Kartano on muodostettu vuonna 1630 neljästä silloisesta tilasta. Kartanolla oli säterivapaus vuodesta 1633 vuoteen 1683, jolloin kartanosta tehtiin säteriratsutila. Tila ostettiin perintötilaksi vuonna 1797.

Kartanosta on ensimmäinen maininta asiakirjoissa vuodelta 1587. Mutta varsinaisesti sen historia alkaa vuodesta 1626, jolloin sen sai läänitykseksi liivinmaalainen aatelismies Reinhold Wunsch. Hänen pojanpoikansa Adan Johan Wunschin kerrotaan syyllistyneen tappoon ja olleen muutenkin suvun musta lammas. Hän myi tilan 300 taalerilla hopearahaa Uudenmaan ja Hämeen läänin maaherralle, paroni Axel Rosenhanelle. Kartano autioitui isonvihan aikana. Sen sai 1791 haltuunsa Gabriel August Hagelberg, jonka jälkeläisten, nimellä Hagelstam, omistuksessa ja hyvässä hoidossa se oli 113 vuotta. Kartanon omistaja 1870-luvulla oli Jarl August Hagelstam, joka toimi Helsingin maalaiskunnan kassanhoitajana.

## Rakennukset
Vuonna 1826 kartanon pää- ja talousrakennus paloivat maan tasalle. Samassa yhteydessä räjähti pihan keskellä ollut, kiviharkoista rakennettu nelikulmainen, ruutikellarina toiminut rakennus.

Uusi hirsirakenteinen päärakennus valmistui vuosina 1826–27. Rakennuksessa on kahdeksan huonetta, jonka lisäksi mansardikaton alla olevassa yläkerroksessa on kolme huonetta. Sisäänkäynti oli pohjoissivulla.

Talo kävi kuitenkin ahtaaksi, joten rakennuksen itäpuolelle nousi vuonna 1875 lyhyempi, mutta leveämpi lisärakennus. Vuonna 1915 rakennusten väliin rakennettiin pieni huone, jolla lisärakennus yhdistettiin päärakennukseen.

## Kartano nykyään
Tilan pellot ovat edelleen viljelyssä. Thuringin suku on omistanut kartanon kuuden sukupolven ajan. Kartanon alueella on kulttuurihistoriallista merkitystä, ja se on myös lähiseudun asukkaiden, muun muassa länsimäkeläisten (Västerkulla) ja mellunmäkeläisten virkistysaluetta.

## Lähteet
Estádio da Luz

**Estádio da Luz** (viralliselta nimeltään **Estádio do Sport Lisboa e Benfica**) on jalkapallostadion Portugalin pääkaupungissa Lissabonissa. Se toimii Benfican ja Portugalin maajoukkueen kotistadionina. Stadionin kapasiteetti on 65&nbsp;647 istumapaikkaa. Estádio da Luzilla pelattiin useita otteluita vuoden 2004 EM-kilpailuissa, mukaan lukien loppuottelu.

Stadionia kutsutaan yleisesti ”Valon stadioniksi”, koska sana *luz* tarkoittaa valoa. Stadionin nimessä Luz tarkoittaa kuitenkin Lissabonin kaupunginosaa, jossa stadion sijaitsee. Benfican kannattajat käyttävät Estádio da Luzista myös nimeä *A Catedral* (”katedraali”).

Vanha stadion, myös nimeltään Estádio da Luz, rakennettiin vuonna 1954. Se oli aikanaan yksi maailman suurimmista stadioneista. Istumapaikkoja siellä oli noin 120&nbsp;000, mutta sanotaan että vuoden 1991 nuorten MM-kisojen loppuottelua olisi ollut katsomassa 130&nbsp;000 katsojaa. Vanha stadion purettiin vuonna 2002, ja nykyinen rakennettiin vuoden 2004 EM-kisoja varten. Sen avajaiset olivat 25. lokakuuta 2003. Stadionin suunnitteli arkkitehti Damon Lavelle. Hän suunnitteli stadionin niin, että sinne pääsisi mahdollisimman paljon luonnonvaloa.

20. maaliskuuta 2012 Estádio da Luz valittiin isännöimään jalkapallon Mestarien liigan kauden 2013–2014 finaalia. Kyseessä oli ensimmäinen kerta 47 vuoteen, kun kilpailun finaaliottelu pelattiin Portugalissa.

## Lähteet

## Aiheesta muualla
Järvensivun koulu

**Järvensivun koulu** on Tampereen Järvensivussa toimiva pieni ala-aste. Vuonna 1907 perustetussa koulussa on noin 120 oppilasta, jotka ovat pääsääntöisesti Iidesrannan, Järvensivun, Lukonmäen ja Vuohenojan alueilta. Koulu sijaitsee Ala-Järvensivulla Iidesjärven rannalla, ja siihen kuuluu kaksi puurakennusta ja vuonna 1956 valmistunut tiilirakennus.

Koulun keskimmäinen rakennus on joskus palanut mutta myöhemmin korjattu.

Vuonna 2017 koulu muutti Sairaalankadulle sisäilmaongelmien takia.

## Aiheesta muualla
* Koulun sivut
Robert Häggblom

**Robert Markus Häggblom** (s. 9. elokuuta 1982 Vaasa) on suomalainen entinen kuulantyöntäjä. Hän edusti urallaan Vasa Idrottssällskapia. Häggblomin valmentajana toimi hänen isänsä Magnus Häggblom. Häggblomin ennätys on 11. heinäkuuta 2007 työnnetty 20,53.

Birminghamin EM-hallikisoissa 2007 Häggblom oli neljäs ja Valencian MM-hallikisoissa 2008 hän jäi karsintaan. Osakan MM-kisoissa 2007 Häggblom jäi karsintaan tuloksella 19,29. Pekingin olympialaisissa 2008 hän jäi karsintakilpailussa ilman tulosta, eikä selviytynyt finaaliin.

Tammikuussa 2013 Häggblom työnsi Vaasassa hallissa 19,06 metriä, mikä oli pisin suomalaistyöntö neljään vuoteen. Häggblom kuitenkin lopetti uransa jo samana vuonna selkävaivojen vuoksi.

## Saavutuksia
*Halli-EM-kisojen 4. sija 2007 (tuloksella 20,26) 

*Kalevan kisat
** SM-kultaa 2007 (tulos 20,07), 2008 (tulos 18,88) ja 2010 (tulos 18,91)
** SM-hopeaa 2012 (18,37)
** SM-pronssia 2004 (tulos 19,22) ja 2009 (tulos 18,03)
*Halli-SM
**SM-kultaa 2007 (tulos 20,07) ja 2008 (tulos 19,92)
**SM-hopeaa 2006 (tulos 19,58)
**SM-pronssia 2005 (tulos 19,32)
*17-vuotiaiden MM-kultaa 1999
*19-vuotiaiden EM-hopeaa 2001

## Lähteet
Håkansbölen kartano

**Håkansbölen kartano** eli **Hakunilan kartano** sijaitsee Vantaalla Hakunilan suuralueen Ojangon kaupunginosassa, nykyisen Hakunilan itäpuolella. Aiemmin Håkansbölen tilan maat ulottuivat myös nykyisen Hakunilan puolelle. 

Kartanon tilan historia viljelysmaana yltää 1500-luvulle saakka. Kartano on ollut vuodesta 2005 lähtien Vantaan kaupungin omistuksessa. Museovirasto on luokitellut kartanomiljöön valtakunnallisesti merkittävien rakennettujen kulttuuriympäristöjen joukkoon osana kohdetta *Sotungin kylä ja Håkansböle*. Kartanomiljöön rakennukset on myös suojeltu asemakaavassa.

Håkansbölen kartanopuistossa saa liikkua vapaasti ympäri vuoden. Puistoalueen halki virtaa Kormuniitynoja, jossa mainitaan olleen myös mylly.

## Päärakennus
Kartanon jugend-tyylinen hirsirunkoinen päärakennus on arkkitehti Armas Lindgrenin suunnittelema ja vuodelta 1908. Nykyinen päärakennus on rakennettu vanhan, vuosina 1842–1844 valmistuneen uusklassista arkkitehtuuria edustaneen päärakennuksen paikalle.

Kartanon entisöinti valmistui vuonna 2011. 

## Muut rakennukset
Päärakennusta ympäröivät lukuisat ulkorakennukset ja kartanonpuisto, joka kunnostettiin vuonna 2011. Entistämisessä oli mallina 1900-luvun alun tyyli. Vantaan kaupunki osti kartanon Sanmarkin perikunnalta vuonna 2005. Kokonaisuuteen kuuluva Pehtorin talo remontoitiin kahvila-ravintolaksi, joka avautui kesäksi 2018.  Sopimus irtisanottiin vuonna 2021, mutta seuraavan vuoden kesällä Pehtorin talo ja sen viereinen vanha hevostalli vuokrattiin kuitenkin uusille yrittäjille.

Kartanon pihalla on myös ”Mutteritalo”, kaksikerroksinen huvimaja, jonka kartanon 1700-luvulla omistanut kauppias Johan Sederholm rakennutti kuningas Kustaa III:n vierailun kunniaksi. Mutteritalo on käytössä asuinrakennuksena.


Pehtorin talo.jpg|Pehtorin talo
Mutteritalo or Lusthuset in Hakunila, Vantaa, Finland, 2022 November.jpg|Mutteritalo
Håkansbölen Kartano - panoramio - jampe.jpg|Navetta
Starholken of Håkansböle manor in Ojanko, Vantaa, Finland, 2022 November.jpg|Starholken, asuinrakennus; entinen työkaluvaja ja perunakellari
Stenåkern of Håkansböle manor in Ojanko, Vantaa, Finland, 2022 December.jpg|Stenåkern, asuinrakennus
Workshop of blacksmith in Ojanko, Vantaa, Finland, 2022 November.jpg|Sepänpaja 


## Lähteet

## Aiheesta muualla

*Hakunilan kartano, Helsinki.fi
*Håkansbölen kartanoon liittyvää aineistoa Vantaan kaupunginmuseon kokoelmissa
Live: Right Here, Right Now

**Live: Right Here, Right Now** on yhdysvaltalaisen hard rock -yhtye Van Halenin ensimmäinen ja tähän mennessä yhtyeen ainoa live-albumi. Albumista tehtiin samana vuonna myös musiikki-VHS ja myöhemmin myös musiikki-DVD. Live-albumi on myynyt multi-platinaa Yhdysvalloissa eli yli 2 miljoonaa kappaletta.

## Kappaleet
### Levy 1
#"Poundcake" (Anthony, Hagar, Van Halen, Van Halen) – 5:28
#"Judgement Day" (Anthony, Hagar, Van Halen, Van Halen) – 4:52
#"When It's Love" (Anthony, Hagar, Van Halen, Van Halen) – 5:22
#"Spanked" (Anthony, Hagar, Van Halen, Van Halen) – 5:08
#"Ain't Talkin' 'Bout Love" (Anthony, David Lee Roth, Van Halen, Van Halen) – 4:37
#"In 'n' Out" (Anthony, Hagar, Van Halen, Van Halen) – 6:20
#"Dreams" (Anthony, Hagar, Van Halen, Van Halen) – 4:49
#"Man on a Mission" (Anthony, Hagar, Van Halen, Van Halen) – 4:49
#"Ultra Bass" (Anthony, Hagar, Van Halen, Van Halen) – 5:15
#"Pleasure Dome/Drum Solo" (Anthony, Hagar, Van Halen, Van Halen) – 9:38
#"Panama" (Anthony, Roth, Van Halen, Van Halen) – 6:39
#"Love Walks In" (Anthony, Hagar, Van Halen, Van Halen) – 5:14
#"Runaround" (Anthony, Hagar, Van Halen, Van Halen) – 5:21

### Levy 2
#"Right Now" (Anthony, Hagar, Van Halen, Van Halen) – 6:13
#"There's Only One Way to Rock" (Hagar) – 4:58
#"Why Can't This Be Love?" (Anthony, Hagar, Van Halen, Van Halen) – 5:22
#"Give to Live" (Hagar) – 5:39
#"Finish What Ya Started" (Anthony, Hagar, Van Halen, Van Halen) – 5:50
#"Best of Both Worlds" (Anthony, Hagar, Van Halen, Van Halen) – 5:00
#"316" (Anthony, Hagar, Van Halen, Van Halen) – 11:37
#"You Really Got Me/Cabo Wabo" (Ray Davies/Anthony, Hagar, Van Halen, Van Halen) – 7:58
#"Won't Get Fooled Again" (Pete Townshend) – 5:41
#"Jump" (Anthony, Roth, Van Halen, Van Halen) – 4:26
#"Top of the World" (Anthony, Hagar, Van Halen, Van Halen) – 4:59

## Albumi
Billboard (Pohjois-Amerikka)

## Singlet
Billboard (Pohjois-Amerikka)

## Kokoonpano
* Sammy Hagar ‎– laulu
* Eddie Van Halen ‎– kitara
* Michael Anthony ‎– bassokitara
* Alex Van Halen ‎– rummut
Ahlbackan kartano

**Ahlbackan kartano** on kartano Hattulan kunnan Pekolan kylässä, Kanta-Hämeen maakunnassa. 

## Historia
Kartanon historia ulottuu 1500-luvun ensimmäiselle puoliskolle saakka. Ahlbackan tila ja Herniäisten kartano siirtyivät sotakomissaari Gustav Magnus Florinin omistukseen vuonna 1799. Florin rakennutti kartanon ensimmäisen hirsirunkoisen päärakennuksen. Florinin Christina-tytär avioitui Zacharias Nordenswanin kanssa. Kartano siirtyi Nordenswanin suvun omistukseen vuonna 1856, joka omistaa kartanon edelleen. 

## Arkkitehtuuri
Kartanon päärakennus on peräisin 1800-luvun alusta. Tuolloin kartano siirrettiin nykyiselle alueelleen, joka on Aulangontien varressa. Päärakennusta uudistettiin vuonna 1924 arkkitehti David Frölander-Ulfin johdolla, jolloin se sai nykyisen uusklassisen ulkomuotonsa. 

## Aiheesta muualla
* Pekola.fi - kylän historiaa
Amberlan kartano

**Amberlan kartano** on Vehmaan Vinkkilässä sijaitseva kartano, jonka omistajat tunnetaan vuodesta 1540 lähtien. Vuonna 1922 valmistunut uusklassinen päärakennus on arkkitehti Erkki Väänäsen suunnittelema. Aikaisempi päärakennus oli peräisin vuodelta 1838.

## Lähteet
Marshall Amplification

**Marshall Amplification** on englantilainen yritys, joka tekee soitinvahvistimia ja kaiuttimia. Marshall-vahvistin syntyi kun englantilainen musiikkikaupan pitäjä ja rumpujen soitonopettaja Jim Marshall huomasi, etteivät kitaristit löydä itselleen sopivaa vahvistinta. Niinpä Jim Marshall päätti tehdä kitaristeille sellaisen. Hän pestasi apuun Ken Branin ja Marshall Amplification -yhtiö perustettiin vuonna 1962.

Ensimmäinen Marshall-vahvistin oli tekniikaltaan kopio amerikkalaisesta Fenderin Bassmanista paitsi että vahvistin ja kaiutin olivat erillisissä koteloissaan. Myöhemmin amerikkalaisperäiset muuntajat ja radioputket vaihdettiin englantilaisiin, jolloin sointiin tuli enemmän aggressiivisuutta.

Nykyään Marshall Amplification -yhtiö valmistaa monia erilaisia vahvistimia ja kaiuttimia: malleja on minivahvistimista putki- ja transistorilaitteisiin.
__NOTOC__
## Tunnettuja Marshall-vahvistimia käyttäneitä muusikoita
*Mick Mars (Mötley Crüe)
*Slash (Velvet Revolver, Guns N' Roses)
*K. K. Downing (Judas Priest)
*Ritchie Blackmore (Deep Purple) 
*Angus Young, Malcolm Young (AC/DC)
*Dave Murray, Janick Gers, Adrian Smith (Iron Maiden)
*Jimi Hendrix
*Lemmy Kilmister (Motörhead)
*Ace Frehley (KISS)
*Richie Sambora (Bon Jovi)
*Jimmy Page (Led Zeppelin)
*Yngwie J. Malmsteen

## Triviaa
Legendan mukaan tunnettu rock-kitaristi Eddie Van Halen käytti Marshall-vahvistinta ylijännitteellä. Tarinan mukaan hän kytki tätä varten vahvistimen virransyöttöön säätömuuntajan eli Variacin. Myöhemmän lehtihaastattelun mukaan hän todellisuudessa käytti Marshall-vahvistinta Variacin avulla alijännitteellä muuttaakseen vahvistimen ääntä mieleisekseen (nk. brown sound). 

## Lähteet

## Aiheesta muualla
*Marshall Amplification -yhtiön virallinen kotisivu.
Bastvikin kartano

**Bastvikin kartano** (ruots. *Bastvik gård*) on kartano Espoossa, Saunalahden kaupunginosassa. Se on alueen vanhin tunnetuin tila. Kartanon päärakennuksen nykyinen ulkonäkö on peräisin 1920-luvun lopulta, ja se on arkkitehti Väinö Toivion käsialaa. Itse rakennus on kuitenkin huomattavasti vanhempi, oletettavasti 1800-luvun alusta. Sen tarkkaa ikää ei tiedetä. Vuoden 2005 keväällä aloitettiin kartanon kunnostamistyöt.

## Aiheesta muualla
* Viralliset sivut
Villa Billnäs

**Villa Billnäs** eli **Billnäsin ruukinkartano** on Pinjaisten kylässä Pohjassa Raaseporissa sijaitseva  kivirakenteinen kartanon päärakennus. Sen on suunnitellut suomalainen arkkitehti Lars Sonck, ja se rakennettiin vuosina 1916–1917 ja on aikansa hienoimpia kartanoarkkitehtuurin edustajia. Rakennuttaja oli Fridolf Leopold Hisinger. Siihen liittyy työväen asuinrakennus ja puutarhaan liittyviä pieniä talousrakennuksia..Villa Billnäs on Hisinger-Jegerskiöldin suvun yksityisessä omistuksessa. Rakennus sijaitsee Mustionjoen ja Billnäsin puistotien välissä.

Tyylillisesti rakennuksen alakerta ja yläkerran pyörökaari-ikkunat viittaavat italialaiseen renessanssipalatsiin. Samaa tyyliä edustivat monet aikakauden pankkien ja vakuutuslaitosten rakennukset. Sonckin tuotannossa se edustaa siirtymistä pois jugendkaudesta. 2000-luvulla on päärakennuksen sivuille rakennettu Bernhard Wernerin suunnittelemat samantyyliset lisärakennukset.

Rakennuksen valmistuessa ruukki oli muodostettu 1898 osakeyhtiöksi, ja kartano muodosti erillisen maatilan.

Aiemmin paikalla ollut Sebastian Gripenbergin suunnittelema puinen ruukinkartanon päärakennus Villa Billnäs tuhoutui tulipalossa vuonna 1915. Kaksikerroksinen, ajan uusrenessanssista huvilatyyliä edustava rakennus valmistui 1884, jolloin aiemmin muualla asunut ruukin omistaja Fridolf Leopold Hisinger muutti paikkakunnalle..

## Lähteet
Stansvikin kartano

**Stansvikin kartano** on kartano Laajasalon kaupunginosassa Helsingissä. Kartano oli Helsingin kaupungin omistuksessa vuosina 1938–2024. Kartano sijaitsee Kruunuvuorenrannan osa-alueella, jonka nimi oli vuoteen 2013 asti Tahvonlahti ().

Kartanon alueen rakennukset on suojeltu. Sittemmin museokäytössä ollut päärakennus on rakennettu vuosina 1803–1804, jolloin se oli kapteeni Fabian Casimir Roswallin omistuksessa. Roswall todennäköisesti myös suunnitteli rakennuksen itse. Kartanoon vievää tietä koristavat 1860-luvulta peräisin olevat tammipuut. 

## Historia
Stansvik alkoi toimia itsenäisenä tilana vuonna 1798, mitä ennen se oli Degerön kartanoon kuulunut torppa. Roswallin jälkeen kartanon omisti vuosina 1805–1817 taidemaalari Emanuel Thelning. Sen jälkeen se oli ensin Edelheimin ja vuodesta 1856 Willebrandin suvun omistuksessa. Knut Felix von Willebrand toteutti 1800-luvun puolivälin jälkeen muutoksia päärakennukseen. Helsingin kaupunki osti tuolloin 100 hehtaaria käsittäneen kartanon Willebrandin suvulta vuonna 1938. Kartanon vuokralaisena on ollut vuodesta 1945 kaupungin virkamiesyhdistys (nykyisin Jyty Metropoli ry). Kartanon entisille maille rakennettiin 1950-luvulla kesäasuntoja.

Maaliskuussa 2024 Helsingin kaupunki ilmoitti myyneensä kartanon 70&nbsp;000:lla eurolla Stansvikin kartano Oy:lle, jonka toimitusjohtajana toimii Tommi Korkala. Kauppaan kuuluivat myös muun muassa kaksi tenniskenttää ja venelaitureita. Kartanon ostanut yritys lupasi kaupan yhteydessä remontoida kartanorakennuksen. Kartanolla tuotetaan esimerkiksi ravintola-, majoitus- ja vierasvenesatamapalveluita. Toiminta on käynnistynyt vappuna 2024.

## Lähteet

*Kartanopuistot, rakennusvirasto 
*Stansvikin kartanon päärakennus Laajasalon rakennusinventointi

### Viitteet

## Aiheesta muualla
Jääleinikki

**Jääleinikki** (*Ranunculus glacialis*, syn. *Beckwithia glacialis*) on pohjoisten arktisten alueiden ja vuoristojen isokukkainen leinikkikasvi. Suomessa se on harvinainen ja rauhoitettu laji.

## Ulkonäkö ja koko

Monivuotinen jääleinikki on matala, noin 10–15 senttimetriä korkea kasvi. Sen varsi on tavallisesti pysty, tanakka ja kalju. Kasvin aluslehdet ovat pitkäruotisia ja möyheitä. Aluslehtien lehtilapa on kolmisorminen ja tavallisesti ruodilliset lehdykät ovat syvään moniliuskaisia. Varsilehtien lapa on runsasliuskainen. Jääleinikin kukka on iso ja valkoinen, ja sen väri punertuu kukinnan edistyessä. Pitkään säilyviä kukkia on tavallisesti yksi tai kaksi ja ne ovat leveydeltään yleensä 2–2,5&nbsp;cm. Kukissa on kaksi kehäkiehkuraa sekä viisi verho- ja terälehteä. Verholehdet ovat alapinnaltaan ruskeakarvaisia. Terälehdet ovat mesikuopallisia. Suomessa jääleinikki kukkii tavallisesti heinä-elokuussa, joskus myös kesäkuun puolella. Hedelmä koostuu 2,5&nbsp;mm pitkistä kaljuista pähkylöistä, joissa noin 2&nbsp;mm pitkä, käyrä ota. Pitkään kukkiva jääleinikki tuottaa runsaasti siemeniä.

Jääleinikistä tunnetaan kaksi alalajia, subsp. *glacialis* ja subsp. *chamissonis*.

## Levinneisyys
Jääleinikki on arktis-alpiininen laji, jota tavataan toisaalta Euroopassa ja Grönlannissa (subsp. *glacialis*) ja toisaalta Aasiassa Koillis-Venäjällä ja Pohjois-Amerikassa Alaskassa (subsp. *chamissonis*). Euroopassa lajin levinneisyysalue on varsin hajanainen. Sitä tavataan Skandinaviassa Kölivuoristossa, Alpeilla, Pyreneillä, Karpaateilla, Espanjan Sierra Nevadassa, Islannissa, Färsaarilla, Jan Mayenilla sekä Huippuvuorilla. Grönlannissa lajia esiintyy saaren itärannikolla. Suomessa jääleinikki on harvinainen laji, jota tavataan ainoastaan Enontekiöllä Kilpisjärven alueen suurtuntureilla.

## Elinympäristö
Jääleinikki on tunturikasvi, joka vaatii kasvupaikaltaan runsasvetisyyttä. Tällaisia paikkoja tuntureilla ovat lumenviipymäpaikat ja tunturipurojen varret. Jääleinikki selviää lumisista kesistäkin hengissä sillä, että 70 prosenttia sen biomassasta on juurissa. Avoimen maan kasvina se ei kuitenkaan siedä kilpailua. Suomessa on enimmillään havaittu kasvavan 10 jääleinikkiä neliömetrillä. Hidaskasvuinen laji elää jopa 27-vuotiaaksi.

Jääleinikki on Euroopan korkeimmalla kasvava putkilokasvi, Alpeilla laji kasvaa jopa 4&nbsp;350 metrin korkeudessa ja Skandeilla 700–2&nbsp;370 metrissä. Ruijassa jääleinikki kasvaa vielä 1&nbsp;630&nbsp;m korkeudessa. Suomessa jääleinikkiä kasvaa eniten 850&nbsp;m korkeudessa, usein yhdessä hapron (*Oxyria digyna*) kanssa.

Poroille jääleinikki on mieluisaa ravintoa.

## Lähteet
*
*
*
*
*
*

### Viitteet

## Aiheesta muualla
* 
* Luontoportti: Jääleinikki (''Ranunculus glacialis'')
* Suomen Lajitietokeskus: Jääleinikki (''Ranunculus glacialis'')
Gumbölen kartano

**Gumbölen kartano** () on Espoon kaupungin omistama kartano Espoossa, Gumbölen kaupunginosassa. Sen yläkerta on nykyisin Espoon kaupunginjohtajan virka-asuntona ja alakerta edustustiloina. Kartanon nykyinen päärakennus on peräisin 1840-luvulta, mutta itse kartanoalueen historia ulottuu 1500-luvulle. Kartano käsittää myös muotopuutarhan, jonka nykyinen ulkoasu on J. W. Skogströmin käsialaa, ja peräisin vuodelta 1914.

Gumbölen kartano syntyi siten, että Storgårdin ratsutilaan yhdistettiin kaksi muuta tilaa 1600-luvulla. Kartanon 26 nimeä käsittävä omistajien luettelo juontaa sekin alkunsa 1540-luvulta. Pitkäaikaisin omistajasuku oli Brennerit, joiden hallinnassa kartano kasvoi ja kehittyi lähes vuosisadan, vuosina 1625–1713. Espoon kaupungin omistukseen Gumbölen kartano siirtyi vuonna 1969. Kartanon yläkerrassa on virka-asunto, jossa ovat asuneet Espoon kaupunginjohtajat Teppo Tiihonen, Pekka Löyttyniemi, Marketta Kokkonen ja helmikuusta 2012 lähtien Jukka Mäkelä.

## Gumbölen tilan omistajat vuodesta 1540 lähtien
* Jakob Jönsson 1540–54
* Lars Hindersson (Jakobsson) 1556–67
* Jakob Larsson 1569–89
* Sigfrid Jänsson 1604–1614
* (autiona 1614–24)
* Petrus Martini Brenner, kappalainen 1625–47
* Anna Bentsdotter Brenner (Hammarstierna) –1662
* Henrik Brenner, kruununvouti 1663–94
* Nils Brenner 1695–97
* Henrik Gabrielsson Pernovius, kirjanpitäjä (Henrik Brennerin sisarenpoika) 1698–1713
* Henrik Pernstedt, kruununvouti 1724–46
* Elias Cajander, rovasti 1747–73
* Karl Ullner, laamanni 1771–91
* Peter Kristian Silfversköld, sotaneuvos 1792–1811
* Johan Helenius, sotilaskirjuri 1812–40 ja tämän perilliset –1841
* Karl Alexander Napoleon Adlercreutz, hovioikeuden auskultantti 1842–50 ja tämän perilliset –1863
* Elis Henrik Adlercreutz, majuri 1869–69
* Victor Vilhelm Öhman 1869–89
* Gustav Leonard Kräki 1889–95
* Osvald Wasastjerna, kihlakunnan tuomari 1895–1916
* Bror Gunnar Ehrnrooth, agronomi ja Margareta (o.s. Brusiin) 1916–1962 ja perikunta 1952–54
* Johan Hugo Ehrnrooth, agrologi ja Birgitta (o.s. Ramstén) 1954–62
* Asunto Oy Gumböle 1962–69
* Espoon kauppala/kaupunki 1969–
Östersundomin kartano

**Östersundomin kartano** on kartano Helsingin Östersundomissa, aikaisemmin Sipooseen kuuluneella alueella. Se on yksityisessä omistuksessa, ja kartano se on ollut 1600-luvun alusta. Se on historiansa aikana muun muassa joutunut venäläisten tuhoamaksi. Kartanon nykyinen, englantilaissävytteinen päärakennus on peräisin vuodelta 1878. Sitä edeltänyt päärakennus oli peräisin vuodelta 1792. Koivuniemi, joka oli Zacharias Topeliuksen koti, oli ennen osa Östersundomin kartanoa. Östersundomin kartano on valtakunnallisesti merkittävä rakennettu kulttuuriympäristö.

Kauppaneuvos Henrik Borgströmin poika Georg Borgström osti kartanon vuonna 1870.  Kartano on edelleen Borgström-suvun yksityisessä omistuksessa.

## Lähteet

## Aiheesta muualla
* 
* Itäsalmen kartano ja kulttuurimaisema
Claribel Alegría

**Claribel Alegría** (12. toukokuuta 1924 – 25. tammikuuta 2018 Managua) oli nicaragualainen kirjailija, jonka tuotantoon kuuluu muun muassa runoja, romaaneja ja lastenkirjallisuutta.

Alegría muutti vuonna 1943 Yhdysvaltoihin. Hän tuki Nicaraguan sandinistihallitusta ja palasi kotimaahansa 1985. Hänelle myönnettiin vuonna 2006 Neustadtin kansainvälinen kirjallisuuspalkinto.

Alegrían runotuotantoon kuuluu muun muassa kokoelma *Sobrevivo*, jolla hän voitti vuonna 1978 Kuuban hallituksen sponsoroiman Casa de las Américas -palkinnon.

## Lähteet
Valeriaanahappo

**Valeriaanahappo** on orgaaninen yhdiste (karboksyylihappo), joka on normaaliolosuhteissa olomuodoltaan väritöntä nestettä, jolla tunnusomainen haju. Sen kemiallinen kaava on C5H10O2 ja rakennekaava CH3(CH2)3COOH. Valeriaanahaposta käytetään myös nimityksiä *pentaanihappo*, *n-pentaanihappo*, *propyylietikkahappo* ja *1-butaanikarboksyylihappo*.

Luonnossa valeriaanahappoa löytyy muun muassa rohtovirmajuuresta (*Valeriana officinalis*), jolta aine on saanut nimensä.

Yhdistettä esiintyy myös kukkien tuoksuissa ja semiokemikaalina eliöiden viestinnässä. Hapon anioneja, suoloja ja esterejä kutsutaan valeraateiksi.

## Valmistus ja käyttö
Valeriaanahappoa valmistetaan hapettamalla hapen avulla pentanolia tai pentanaalia. Yhdistettä käytetään lääkeaineiden ja erityisesti sen estereiden valmistukseen, joita käytetään liuottimina, hajusteina ja muovien pehmentiminä. Valeriaanahapon suoloja voidaan käyttää rikkaruohomyrkkyinä.

## Ympäristö- ja terveysvaikutukset

Valeriaanahappo ärsyttää silmiä, ihoa ja hengitysteitä.

## Katso myös
*Isovaleriaanahappo

## Lähteet

## Aiheesta muualla
*
*PubChem: n-pentanoic acid 
* Food Component Database (FooDB): Pentanoic acid 
*DrugBank: N-Valeric Acid 
*Kyoto Encyclopedia of Genes and Genomes (KEGG): Valeric acid 
*ChemBlink: Valeric acid 
*Dr. Duke's Phytochemical and Ethnobotanical Databases: Valeric acid 
*Pherobase: Floral Compound – valeric acid 
*Pherobase: Semiochemical – valeric acid 
* The Comparative Toxicogenomics Database (CTD):	n-pentanoic acid